CELEX: 32016R0683
Language: da
Date: 2016-05-02 00:00:00
Title: Kommissionens forordning (EU) 2016/683 af 2. maj 2016 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelse af propionsyre — propionater (E 280-283) i tortillaer (EØS-relevant tekst)

3.5.2016   
            
            
               DA
            
            
               Den Europæiske Unions Tidende
            
            
               L 117/28
            
         KOMMISSIONENS FORORDNING (EU) 2016/683
   af 2. maj 2016
   om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelse af propionsyre — propionater (E 280-283) i tortillaer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               EU-listen over fødevaretilsætningsstoffer kan opdateres i overensstemmelse med den fælles procedure, jf. artikel 3, stk. 1, i Europa-Parlamentets og Rådets forordning (EF) nr. 1331/2008 (2), enten på Kommissionens initiativ eller som følge af en ansøgning.
            
         
               (3)
            
            
               Den 14. juli 2015 blev der indgivet en ansøgning om forlængelse af anvendelse af calciumpropionat (E 282) som et konserveringsmiddel til forlængelse af tortillas holdbarhed. Ansøgningen blev forelagt medlemsstaterne i overensstemmelse med artikel 4 i forordning (EF) nr. 1331/2008.
            
         
               (4)
            
            
               Anvendelsen af propionsyre — propionater er nødvendig for forlængelsen af holdbarheden for tortillaer, da dette produkt meget hurtigt ødelægges som følge af højt vandindhold og en sammensætning, som kan medføre bakterievækst.
            
         
               (5)
            
            
               Propionsyre — propionater anvendes i vid udstrækning til at forhindre skimmelvækst i hævet bagværk på grund af deres minimale effekt på gær og på det endelige produkts lugt eller smag.
            
         
               (6)
            
            
               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse om en ny vurdering af propionsyre (E 280), natriumpropionat (E 281), calciumpropionat (E 282) og kaliumpropionat (E 283) som fødevaretilsætningsstoffer (3), at der ikke er sikkerhedsmæssige betænkeligheder ud fra de maksimale koncentrationer af disse stoffer ved deres nuværende anvendelse og anvendelsesniveauer som fødevaretilsætningsstoffer. Godkendelsen af anvendelsen af propionater i tortillaer er en udvidelse, som ikke vil medføre yderligere betænkeligheder end vurderingen af eksponeringen udført af autoriteten omfattet fødevarekategori 07.1 Brød, boller og rundstykker.
            
         
               (7)
            
            
               I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra autoriteten, inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed. Eftersom udvidelsen til at anvende propionsyre — propionater (E 280-283) som konserveringsmidler i tortillaer udgør en opdatering af den nævnte liste, der ikke kan påvirke menneskers sundhed, er det ikke nødvendigt at anmode om en udtalelse fra autoriteten.
            
         
               (8)
            
            
               Bilag II til forordning (EF) nr. 1333/2008 bør derfor ændres.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. maj 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
   
      (3)  EFSA Journal 2014;12(7):3779.
   
      BILAG
      I del E af bilag II til forordning (EF) nr. 1333/2008, i fødevarekategorien 07.1 »Brød, boller og rundstykker« affattes oplysningerne om propionsyre — propionater således:
      
         
                      
                  
                  
                     »E 280-283
                  
                  
                     Propionsyre — propionater
                  
                  
                     3 000 
                  
                  
                     (1) (6)
                  
                  
                     Kun til færdigpakket, skiveskåret brød og rugbrød
                  
               
                     E 280-283
                  
                  
                     Propionsyre — propionater
                  
                  
                     2 000 
                  
                  
                     (1) (6)
                  
                  
                     Kun til energireduceret brød; delvis bagt, færdigpakket brød, færdigpakkede rolls, tortilla og pitta, færdigpakkede pølsebrød, boller og danske flutes
                  
               
                     E 280-283
                  
                  
                     Propionsyre — propionater
                  
                  
                     1 000 
                  
                  
                     (1) (6)
                  
                  
                     Kun til færdigpakket brød«